หุ้นสหรัฐปิดลบ/น้ำมันร่วง/ทองพุ่ง
ดาวโจนส์ปิดลบ 97.97 จุด นักลงทุนผิดหวังสหรัฐยังไม่บรรลุมาตรการเยียวยาเศรษฐกิจ ด้านราคาน้ำมันร่วง 1.67 ดอลลาร์ ขณะที่ ทองคำพุ่ง 14.10 ดอลลาร์
22 ต.ค. 2563

ดัชนีเฉลี่ยอุตสาหกรรมดาวโจนส์ปิดที่ 28,210.82 จุด ลดลง 97.97 จุด หรือ -0.35%, ดัชนี เอสแอนด์พี 500 ปิดที่ 3,435.56 จุด ลดลง 7.56 จุด หรือ -0.22% และดัชนี แนสแดค ปิดที่ 11,484.69 จุด ลดลง 31.80 จุด หรือ -0.28%
ดัชนีดาวโจนส์ตลาดหุ้นนิวยอร์กปิดลบเมื่อวันที่ 21 ต.ค. นักลงทุนผิดหวังที่ทำเนียบขาวและพรรคเดโมแครตยังไม่สามารถบรรลุข้อตกลงกันได้ในการผลักดันมาตรการเยียวยาเศรษฐกิจสหรัฐรอบใหม่ได้
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม ลดลง 1.67 ดอลลาร์ ปิดที่ 40.03 ดอลลาร์ ด้านเบรนต์ทะเลเหนือลอนดอน งวดส่งมอบเดือนธันวาคม ลดลง 1.43 ดอลลาร์ ปิดที่ 41.73 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนธันวาคม เพิ่มขึ้น 14.10 ดอลลาร์ ปิดที่ 1,929.50 ดอลลาร์ต่อออนซ์